শ্রীপুর (গাজীপুর) সংবাদদাতা : গাজীপুরের শ্রীপুরে উন্নত সেবা সুলভে উন্নত জাতের ব্রয়লার ও লেয়ার মুরগির বাচ্চা উৎপাদনের লক্ষ্য নিয়ে আবাবীল হ্যাচারির কাজের যাত্রা শুরু হয়েছে। ১৫ ডিসেম্বর বৃহস্পতিবার বিকালে উপজেলার গোসিঙ্গা ইউনিয়নের পটকা এলাকায় উৎসবমুখর আয়োজনের মধ্য দিয়ে এ হ্যাচারির কাজের উদ্বোধন করা হয়। এ সময় উপজেলা ভেটিরিনারি সার্জন স্থানীয় জন প্রতিনিধি, হ্যাচারির পরিচালকবৃন্দ, গণ্যমান্য ব্যক্তিবর্গসহ বিভিন্ন ওষুধ কোম্পানিতে কর্মরত কর্মকর্তারা উপস্থিত ছিলেন। দেশে আমিষের চাহিদা পূরণে এ হ্যাচারিতে উৎপাদিত মুরগির বাচ্চা অগ্রণী ভুমিকা রাখবে বলে আশা ব্যক্ত করেন বক্তারা।